Avis juridique important

|

31989L0517

Οδηγία 89/517/ΕΟΚ της Επιτροπής της 1ης Αυγούστου 1989 για την προσαρμογή στην τεχνική πρόοδο της οδηγίας 76/761/ΕΟΚ του Συμβουλίου για την προσέγγιση των νομοθεσιών των κρατών μελών των αναφερομένων στους προβολείς οχημάτων με κινητήρα που λειτουργούν ως φανοί πορείας ή/και φανοί διασταύρωσης, καθώς και στους ηλεκτρικούς λαμπτήρες πυράκτωσης των προβολέων αυτών

Επίσημη Εφημερίδα αριθ. L 265 της 12/09/1989 σ. 0015 - 0023 Φινλανδική ειδική έκδοση: Κεφάλαιο 13 τόμος 19 σ. 0077  Σουηδική ειδική έκδοση: Κεφάλαιο 13 τόμος 19 σ. 0077

ΟΔΗΓΙΑ ΤΗΣ ΕΠΙΤΡΟΠΗΣ της 1ης Αυγούστου 1989 για την προσαρμογή στην τεχνική πρόοδο της οδηγίας 76/761/ΕΟΚ του Συμβουλίου περί προσεγγίσεως των νομοθεσιών των κρατών μελών των αναφερομένων στους προβολείς οχημάτων με κινητήρα που λειτουργούν ως  φανοί πορείας ή/και φανοί διασταυρώσεως, καθώς και στους ηλεκτρικούς λαμπτήρες πυρακτώσεως των προβολέων αυτών ( 89/517/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των κρατών μελών που αφορούν την έγκριση των σχημάτων με κινητήρα και των ρυμουλκουμένων τους^(1 ) όπως τροποποιήθηκε τελευταία από την οδηγία 87/403/ΕΟΚ^(2 ),  και ιδίως το άρθρο 11,  την οδηγία 76/761/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών των αναφερόμενων στους προβολείς οχημάτων με κινητήρα που λειτουργούν ως φανοί πορείας ή/και φανοί διασταυρώσεως, καθώς και στους ηλεκτρικούς  λαμπτήρες πυρακτώσεως των προβολέων αυτών^( 3 ), όπως τροποποιήθηκε τελευταία από την οδηγία 87/354/ΕΟΚ^(4 ), και ιδίως το άρθρο 10,  Εκτιμώντας :  ότι, χάρη στην εμπειρία που έχει αποκτηθεί και λαμβάνοντας υπόψη το σημερινό τεχνολογικό επίπεδο, υπάρχει τώρα η δυνατότητα να καταστούν πληρέστερες ορισμένες προδιαγραφές και να προσαρμοστούν καλύτερα στις πραγματικές συνθήκες κυκλοφορίας, βελτιουμένης  έτσι της ασφαλείας των επιβαινόντων στα οχήματα και των άλλων χρηστών του οδικού δικτύου  ότι τα προβλεπόμενα στην παρούσα οδηγία μέτρα είναι σύμφωνα με τη γνώμη της Επιτροπής για την Προσαρμογή στην Τεχνική Πρόοδο των Οδηγιών που αποβλέπουν στην Εξάλειψη των Τεχνικών Εμποδίων στις Συναλλαγές στον Τομέα των Οχημάτων με Κινητήρα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :    Άρθρο 1 Ο κατάλογος των παραρτημάτων και τα παραρτήματα Ι, ΙΙ, V και VI της οδηγίας 76/761/ΕΟΚ τροποποιούνται σύμφωνα με το παράρτημα της παρούσας οδηγίας .  Προστίθεται νέο παράρτημα VII, που επίσης παρατίθεται στο παράρτημα της παρούσας οδηγίας .   Άρθρο 2 Από την 1η Ιανουαρίου 1990 τα κράτη μέλη δε δύνανται :  α ) ^- να αρνούνται για κάποιο τύπο οχήματος την έγκριση ΕΟΚ ή την έκδοση του εγγράφου που προβλέπεται στο άρθρο 10 παράγραφος 1 τρίτη περίπτωση της οδηγίας 70/156/ΕΟΚ ή την εθνική έγκριση, ή - να απαγορεύουν να τίθενται για πρώτη φορά σε κυκλοφορία οχήματα,  για λόγους που αφορούν τους προβολείς που λειτουργούν ως φανοί πορείας ή/και φανοί διασταυρώσεως, καθώς και τους ηλεκτρικούς λαμπτήρες πυρακτώσεως για τους προβολείς αυτούς, που στη συνέχεια θα ονομάζονται "προβολείς" και "λαμπτήρες", εφόσον  ανταποκρίνονται στις προδιαγραφές της παρούσας οδηγίας  β ) ^- να αρνούνται για κάποιο τύπο προβολέα και για κάποιο τύπο λαμπτήρα την εθνική επικύρωση, εφόσον οι εν λόγω προβολείς και οι εν λόγω λαμπτήρες ανταποκρίνονται στις προδιαγραφές της παρούσας οδηγίας,  - να απαγορεύουν τη διάθεση στην αγορά προβολέων και λαμπτήρων, εφόσον αυτά φέρουν το σήμα επικύρωσης ΕΟΚ που χορηγήθηκε με βάση τις προδιαγραφές της παρούσας οδηγίας, για λόγους που αφορούν τους φανούς πορείας ή/και διασταυρώσεως .  2 .  Από την 1η Ιουλίου 1990 τα κράτη μέλη :  α ) ^- δεν δύνανται πλέον να εκδίδουν το έγγραφο που προβλέπεται στο άρθρο 10 παράγραφος 1 τρίτη περίπτωση της οδηγίας 70/156/ΕΟΚ για κάποιο τύπο οχήματος, εφόσον οι προβολείς και οι λαμπτήρες δεν ανταποκρίνονται στις προδιαγραφές της παρούσας οδηγίας,  - δύνανται να αρνούνται την εθνική έγκριση τύπου οχήματος, εφόσον οι προβολείς και οι λαμπτήρες δεν ανταποκρίνονται στις προδιαγραφές της παρούσας οδηγίας  β ) ^- δεν δύνανται πλέον να εκδίδουν την επικύρωση ΕΟΚ για τύπους προβολέων και για τύπους λαμπτήρων, εφόσον αυτοί δεν ανταποκρίνονται στις προδιαγραφές της παρούσας οδηγίας,  - δύνανται να αρνούνται την εθνική έγκριση ενός τύπου προβολέα και ενός τύπου λαμπτήρα, εφόσον αυτοί οι τελευταίοι δεν ανταποκρίνονται στις προδιαγραφές της παρούσας οδηγίας .  3 .  Από την 1η Απριλίου 1994 τα κράτη μέλη δύνανται να απαγορεύουν να τίθενται για πρώτη φορά σε κυκλοφορία οχήματα των οποίων οι προβολείς και οι λαμπτήρες δεν ανταποκρίνονται στις προδιαγραφές της παρούσας οδηγίας, καθώς επίσης να απαγορεύουν τη διάθεση στην αγορά των προβολέων και των λαμπτήρων αυτών που δεν φέρουν το σήμα επικύρωσης που χορηγείται με βάση  τις προδιαγραφές της παρούσας οδηγίας .  4 .  Κατά παρέκκλιση των διατάξεων της παραγράφου 2 στοιχείο β ), τα κράτη μέλη συνεχίζουν να αναγνωρίζουν την επικύρωση ΕΟΚ που με βάση τις διατάξεις της οδηγίας 76/761/ΕΟΚ έχει χορηγηθεί για κάποιο τύπο προβολέα και για κάποιο τύπο λαμπτήρα που  προορίζονται να τοποθετηθούν στα ήδη κυκλοφορούντα οχήματα .  Άρθρο 3 Τα κράτη μέλη θέτουν σε ισχύ τις αναγκαίες διατάξεις, για να συμμορφωθούν με την παρούσα οδηγία το αργότερο στις 31 Δεκεμβρίου 1989 . Ενημερώνουν αμέσως την Επιτροπή σχετικά .  Οι διατάξεις που θεσπίζονται δυνάμει της πρώτης παραγράφου παραπέμπουν ρητά στην παρούσα οδηγία .  Άρθρο 4 Η παρούσα οδηγία απευθύνεται στα κράτη μέλη .   Βρυξέλλες, 1 Αυγούστου 1989 .  Για την Επιτροπή Martin BANGEMANN Αντιπρόεδρος  ( 1 ) ΕΕ αριθ . L 42 της 23.^2.^1970, σ . 1 . (2 ) ΕΕ αριθ . L 220 της 8.^8.^1987, σ . 44 . ( 3 ) ΕΕ αριθ . L 262 της 27.^9.^1976, σ . 96 . ( 4 ) ΕΕ αριθ . L 192 της 11.^7.^1987, σ . 43 .   ΠΑΡΑΡΤΗΜΑ  Στον κατάλογο παραρτημάτων μετά το παράρτημα VI, προστίθεται το ακόλουθο νέο παράρτημα VII :  "Παράρτημα VII - Δοκιμές σταθερότητας της φωτομετρικής συμπεριφοράς προβολέων εν λειτουργία ".  Το παράρτημα Ι τροποποιείται ως εξής :  Τα σημεία 1 έως 1.1.5 αντικαθίστανται από τα ακόλουθα :  "1 .  ΟΡΙΣΜΟΙ "1.1 .  Οι ορισμοί που περιέχονται στην οδηγία 76/756/ΕΟΚ :  - φανός πορείας,  - φανός διασταύρωσης,  - φανός,  - φωτεινή πηγή με λαμπτήρες πυρακτώσεως,  - ανεξάρτητοι φανοί,  - ομαδοποιημένοι φανοί,  - συνδυασμένοι φανοί,  - φανοί αμοιβαίως ενσωματωμένοι,  - φωτίζουσα περιοχή ενός φανού φωτισμού,  - εμφανής επιφάνεια,  - επιφάνεια εξόδου του φωτός,  - άξονας αναφοράς,  - κέντρο αναφοράς,  ισχύουν στην παρούσα οδηγία .  "1.2 .  Τύπος φανού Ως "τύπος φανού" νοούνται φανοί που δεν παρουσιάζουν μεταξύ τους ουσιώδεις διαφορές . Οι διαφορές αυτές δυνατόν να αφορούν ιδίως τα ακόλουθα σημεία :  "1.2.1 .  βιομηχανικά ή εμπορικά σήματα  "1.2.2 .  χαρακτηριστικά του οπτικού συστήματος  "1.2.3 .  πρόσθετα στοιχεία ικανά να τροποποιήσουν τα οπτικά αποτελέσματα με ανάκλαση, διάθλαση ή απορρόφηση  "1.2 .4 .  εξειδίκευση για κυκλοφορία στα δεξιά ή κυκλοφορία στα αριστερά ή δυνατότητα χρήσης και για τις δύο κατευθύνσεις κυκλοφορίας  "1.2.5 .  επίτευξη δέσμης διασταύρωσης ή δέσμης πορείας ή και των δύο δεσμών .".  Στο σημείο 5.4, το τελευταίο εδάφιο διαγράφεται .  Μετά το σημείο 5.4 προστίθεται το ακόλουθο νέο σημείο :  "5.5 .  Προκειμένου να εξασφαλιστεί ότι κατά τη χρησιμοποίηση των φανών οι φωτομετρικές τους ικανότητες δεν μεταβάλλονται σημαντικά, πρέπει να πραγματοποιούνται συμπληρωματικές δοκιμές σύμφωνα με τις προδιαγραφές του παραρτήματος VII  ο έλεγχος της πιστότητας  στις προδιαγραφές των σημείων 5.2 έως 5.4 πραγματοποιείται οπτικά και, εάν υπάρχει λόγος, σε διάταξη δοκιμής .".  Σημείο 8 : το κείμενο του σημείου αυτού αντικαθίσταται από τα ακόλουθα :  "8 .  ΠΙΣΤΟΤΗΤΑ ΤΗΣ ΠΑΡΑΓΩΓΗΣ Κάθε προβολέας που φέρει σήμα επικύρωσης ΕΟΚ πρέπει να είναι σύμφωνος προς τον επικυρωμένο τύπο και να πληροί τους αναφερόμενους στο σημείο 6 ανωτέρω και στο σημείο 3 του παραρτήματος VII φωτομετρικούς όρους .".  Το παράρτημα ΙΙ τροποποιείται ως εξής :  Στο σημείο 1 προστίθεται :  "C/R, C/R, C/R, C / , C / , C /".  Μετά το σημείο 1, όπως τροποποιείται ανωτέρω, προστίθενται τα ακόλουθα νέα σημεία 2 και 3 :  "2 . ^Το νήμα του φανού διασταύρωσης μπορεί/δεν μπορεί ^(*) να είναι αναμμένο ταυτόχρονα με το νήμα του φανού πορείας ή/και άλλου φανού αμοιβαία ενσωματωμένου .  "3 . ^Ο φανός μπορεί να χρησιμοποιείται με λαμπτήρα ( λαμπτήρες ) πυρακτώσεως ονομαστικής τάσης 6V, 12V, 24V (*).".  Τα σημεία 2 έως 16 λαμβάνουν αντίστοιχα τους αριθμούς 4 έως 18 .  Το παράρτημα V τροποποιείται ως εξής :   Στο προσάρτημα 4 σημείο 1 η εικόνα αντικαθίσταται από το προσάρτημα 4 σημείο 1 εικόνα που ακολουθεί :    "Προσάρτημα 4  ΛΑΜΠΤΗΡΕΣ ΔΥΟ ΝΗΜΑΤΩΝ : ΣΗΜΕΙΑ ΕΝΔΕΙΚΤΙΚΑ ΕΝΑΛΛΑΓΗΣ   Το προσάρτημα 4 σημείο 3 Σημειώσεις, τροποποιείται ως εξής :  Το κείμενο του σημείου 9 αντικαθίσταται από τα ακόλουθα :  "9 . ^Τα ελάσματα επαφής ( XIV, XV και XVI ) πρέπει να διατάσσονται κατά τη σειρά που αναφέρεται ανωτέρω . Η θέση τους σε σχέση με τα πτερύγια προσανατολισμού της βάσης πρέπει να είναι η θέση που φαίνεται στην εικόνα ή σε γωνία 180γσχετικά με αυτή και με  προσέγγιση π20γκαι στις δύο περιπτώσεις .".  Το παράρτημα VI τροποποιείται ως εξής :  Το κείμενο του σημείου 1.2.1.3 αντικαθίσταται από τα ακόλουθα :  "1.2.1.3 .  από σχέδιο σε τρία αντίτυπα επαρκώς λεπτομερή ώστε να επιτρέπουν τον προσδιορισμό του τύπου και τα οποία παρουσιάζουν το φανό σε πρόοψη με - αν είναι σκόπιμο - τις λεπτομέρειες των ραβδώσεων της υάλου και σε εγκάρσια τομή .  Το σχέδιο πρέπει να δείχνει τα όρια της φωτίζουσας περιοχής και τη θέση του σήματος επικύρωσης ΕΟΚ [συγκεκριμένα τον αριθμό επικύρωσης και το ενδεικτικό ( τα ενδεικτικά ) κατηγορίας ].".  Μετά το σημείο 2.1.4 προστίθεται το ακόλουθο νέο σημείο 2.1.5 :  "2.1.5 .  Σε όλες τις περιπτώσεις, ο τρόπος χρησιμοποίησης κατά τη διάρκεια της διαδικασίας δοκιμής που προβλέπεται στο σημείο 1.1.1.1 του παραρτήματος VII και η(οι ) επιτρεπόμενη( ες ) τάση(εις ) σύμφωνα με το σημείο 1.1.1.2 του παραρτήματος VII, πρέπει να  αναφέρονται στο δελτίο επικύρωσης ΕΟΚ .  Στις προβλεπόμενες θέσεις η διάταξη πρέπει να φέρει την ακόλουθη ένδειξη :  - σε προβολείς που ανταποκρίνονται στις προδιαγραφές της παρούσας οδηγίας, οι οποίες αποβλέπουν στο να καταστήσουν εντελώς αδύνατο το ταυτόχρονο άναμμα του νήματος διασταύρωσης και του νήματος κάθε άλλης φωτεινής πηγής στην οποία το πρώτο νήμα  ενδεχομένως είναι αμοιβαία ενσωματωμένο, στο σήμα επικύρωσης προστίθεται μια κάθετος (/) μετά το σύμβολο του φανού διασταύρωσης,  - στους προβολείς που δεν πληρούν τις προδιαγραφές του παραρτήματος VII της παρούσας οδηγίας και μόνο εφόσον οι προβολείς αυτοί τίθενται υπό τάση 6V ή 12V, πρέπει κοντά στη λυχνιολαβή του λαμπτήρα πυρακτώσεως να τίθεται σύμβολο που αποτελείται από τον  αριθμό 24 ( 24x ) διαγραμμένο με ένα σταυρό .".  Το σημείο 4.2, γίνεται :  "4.2 .  Το σήμα αυτό αποτελείται από ορθογώνιο, στο εσωτερικό του οποίου είναι τοποθετημένο το γράμμα "e", ακολουθούμενο από αριθμό ή ομάδα γραμμάτων που αποτελούν διακριτικά του κράτους μέλους που έχει χορηγήσει την επικύρωση για :   1 τη Γερμανία,   2 τη Γαλλία,   3 την Ιταλία,   4 τις Κάτω Χώρες,   6 το Βέλγιο,   9 την Ισπανία,  11 το Ηνωμένο Βασίλειο,  13 το Λουξεμβούργο,  18 τη Δανία,  21 τη Πορτογαλία,  EL την Ελλάδα,  IRL την Ιρλανδία,  και από έναν αριθμό επικύρωσης ΕΟΚ, ο οποίος αντιστοιχεί στον αριθμό του συνταχθέντος δελτίου επικύρωσης ΕΟΚ για τον τύπο προβολέα ή λαμπτήρα και του οποίου προηγούνται ένα ή δύο ψηφία που αντιπροσωπεύουν τον αύξοντα αριθμό της πιο πρόσφατης σημαντικής  τεχνικής τροποποίησης της οδηγίας 76/761/ΕΟΚ του Συμβουλίου κατά την ημερομηνία έκδοσης της επικύρωσης ΕΟΚ . Για την παρούσα οδηγία ο αύξων αριθμός είναι "2" για τους λαμπτήρες και "01" για τους προβολείς . Στην περίπτωση των προβολέων ο αριθμός αυτός  τοποθετείται κάτωθεν του ορθογωνίου και στην περίπτωση των λαμπτήρων πυρακτώσεως πλησίον του ορθογωνίου .".  Μετά το σημείο 4.3.5 προστίθεται το ακόλουθο νέο σημείο 4.3.6 :  "4.3.6 .  Εξάλλου η σήμανση πρέπει να είναι σύμφωνη με τις προδιαγραφές του σημείου 2.1.5 του παρόντος παραρτήματος .".  Το προσάρτημα τροποποιείται ως εξής :  Μετά την εικόνα 8 προστίθενται οι νέες εικόνες 9 και 10, καθώς και τα υπομνήματά τους που ακολουθούν :  "      όπου το νήμα της δέσμης διασταύρωσης δεν μπορεί να είναι αναμμένο συγχρόνως με το νήμα της δέσμης πορείας του λαμπτήρα πυράκτωσης R^2 ή το νήμα άλλου φανού στον οποίο τυχόν είναι αμοιβαίως ενσωματωμένο .".  Μετά το παράρτημα VI προστίθεται το ακόλουθο νέο παράρτημα VII :  "ΠΑΡΑΡΤΗΜΑ VII ΔΟΚΙΜΗ ΣΤΑΘΕΡΟΤΗΤΑΣ ΤΗΣ ΦΩΤΟΜΕΤΡΙΚΗΣ ΣΥΜΠΕΡΙΦΟΡΑΣ ΤΩΝ ΠΡΟΒΟΛΕΩΝ ΣΕ ΚΑΤΑΣΤΑΣΗ ΛΕΙΤΟΥΡΓΙΑΣ Η συμμόρφωση προς τις προδιαγραφές του παρόντος παραρτήματος αποτελεί επαρκές κριτήριο για την επικύρωση των προβολέων στους οποίους αντί υάλου χρησιμοποιείται πλαστική ύλη .  ΔΟΚΙΜΕΣ ΠΛΗΡΩΝ ΠΡΟΒΟΛΕΩΝ Αφού μετρηθούν οι φωτομετρικές τιμές, σύμφωνα με τις διατάξεις της παρούσας οδηγίας, στα σημεία Emax για τη δέσμη πορείας και HV, 50 R και Β50 L για τη δέσμη διασταύρωσης ( ή HV, 50 L και Β50 R για προβολείς που έχουν σχεδιαστεί για την κυκλοφορία  αριστερά ), πρέπει δείγμα ολόκληρου του προβολέα να υποβάλλεται σε δοκιμή σταθερότητας φωτομετρικής συμπεριφοράς κατά τη λειτουργία . Ως "πλήρης προβολέας" νοείται το σύστημα που περιλαμβάνει τον ίδιο τον προβολέα, καθώς και τα μέρη του αμαξώματος και των  παραπλήσιων φανών που μπορεί να επηρεάσουν την απαγωγή θερμότητας .  1 .  ΔΟΚΙΜΗ ΣΤΑΘΕΡΟΤΗΤΑΣ ΤΗΣ ΦΩΤΟΜΕΤΡΙΚΗΣ ΣΥΜΠΕΡΙΦΟΡΑΣ Οι δοκιμές πρέπει να πραγματοποιούνται σε ξηρή και ήρεμη ατμόσφαιρα με θερμοκρασία περιβάλλοντος 23γ^C π5γ^C, ενώ ο προβολέας είναι τοποθετημένος σε κατάλληλο υποστήριγμα, όπως θα ήταν σωστά εγκατεστημένος στο όχημα .  1.1 .  Ο προβολέας χωριστά Ο προβολέας πρέπει να παραμένει αναμμένος επί 12 ώρες, όπως αναφέρεται στο σημείο 1.1.1 και να ελέγχεται, όπως ορίζεται στο σημείο 1.1.2 .  1.1.1 .  Διαδικασία δοκιμής Ο προβολέας παραμένει αναμμένος κατά το προκαθορισμένο διάστημα αλλά :  1.1.1.1 .  α) ^σε περίπτωση κατά την οποία η επικύρωση αφορά μια μόνο φωτεινή πηγή ( φανός πορείας ή φανός διασταύρωσης ) το αντίστοιχο νήμα ανάβει καθόλο αυτό το διάστημα ^(**)  β ) ^σε περίπτωση που ένας φανός διασταύρωσης και ένας φανός πορείας είναι αμοιβαία ενσωματωμένοι ( προβολέας με διπλό νήμα ή προβολέας με δύο νήματα ):  - εάν ο αιτών ορίζει ότι ο προβολέας πρόκειται να χρησιμοποιείται με ένα μόνο νήμα αναμμένο ^(*), η δοκιμή πρέπει να εκτελείται ανάλογα και καθεμία από τις επιμέρους φωτεινές πηγές ανάβει^(**) επί διάστημα που είναι το ήμισυ της διάρκειας που αναφέρεται  στο σημείο 1.1,  - σε όλες τις άλλες περιπτώσεις ^(*/**), ο προβολέας υποβάλλεται στον ακόλουθο κύκλο επί χρονικό διάστημα ίσο προς τον προδιαγραφόμενο χρόνο :  15 λεπτά αναμμένο το νήμα της δέσμης διασταύρωσης,   5 λεπτά αναμμένα όλα τα νήματα  γ ) ^στην περίπτωση ομαδοποιημένων φωτεινών πηγών, όλες οι επιμέρους πηγές πρέπει να ανάβουν ταυτόχρονα επί διάστημα ίσο προς την προδιαγραφόμενη χρονική διάρκεια για τις επιμέρους φωτεινές πηγές, α ) λαμβανομένης επίσης υπόψη της χρήσης των αμοιβαία  ενσωματωμένων φωτεινών πηγών  β ) ανάλογα με τις οδηγίες του κατασκευαστή .  1.1.1.2 .  Τάση δοκιμής Η τάση πρέπει να ρυθμίζεται έτσι ώστε να παρέχεται ισχύς κατά 15 % μεγαλύτερη σε σχέση με τη θεωρητική ισχύ που ορίζεται στην οδηγία για τους λαμπτήρες πυρακτώσεως 6 ή 12 V και κατά 26 % για τους λαμπτήρες πυρακτώσεως 24 V .  Η ισχύς που εφαρμόζεται πρέπει σε όλες τις περιπτώσεις να συμφωνεί με την αντίστοιχη τιμή για λαμπτήρα πυρακτώσεως ονομαστικής τάσης 12 V, εκτός αν ο αιτών στην επικύρωση ορίζει ότι ο προβολέας μπορεί να χρησιμοποιείται υπό διαφορετική τάση . Σε παρόμοια  περίπτωση, η δοκιμή που πραγματοποιείται με το λαμπτήρα πυρακτώσεως για την οποία η ισχύς που μπορεί να χρησιμοποιηθεί είναι η μεγαλύτερη .  *(*) Εφόσον δύο ή περισσότερα νήματα ανάβουν ταυτόχρονα, όταν ο προβολέας χρησιμοποιείται ως φωτεινό μέσο προειδοποίησης, η χρήση αυτή δεν πρέπει να θεωρείται ως συνήθης χρήση των δύο νημάτων .  (**) Εάν ο υποκείμενος στη δοκιμή προβολέας είναι ομαδοποιημένος ή αμοιβαία ενσωματωμένος με τους φανούς θέσης, οι τελευταίοι αυτοί πρέπει να είναι αναμμένοι κατά τη διάρκεια της δοκιμής . Εάν η διάταξη περιλαμβάνει φωτεινό δείκτη κατεύθυνσης,  ο τελευταίος αυτός αναβοσβήνει με σχέση χρόνου κατά τον οποίο είναι αναμμένος και χρόνου κατά τον οποίο είναι σβηστός ίσον 1 .  1.1.2 .  Αποτελέσματα της δοκιμής 1.1.2.1 .  Οπτικός έλεγχος ιΟταν η θερμοκρασία του προβολέα σταθεροποιηθεί στη θερμοκρασία του περιβάλλοντος, καθαρίζουμε το διαφανές κάλυμμα του προβολέα και το εξωτερικό διαφανές κάλυμμα, εάν υπάρχει, με ένα καθαρό και υγρό τεμάχιο βαμβακερού υφάσματος . Στη συνέχεια  πραγματοποιούμε οπτικό έλεγχο κατά τον οποίο δεν πρέπει να διαπιστωθεί παραμόρφωση, ρωγμές ή αλλαγή χρώματος του διαφανούς καλύμματος του προβολέα ούτε του εξωτερικού διαφανούς καλύμματος, εάν υπάρχει .  1.1.2.2 .  Φωτομετρική δοκιμή Σύμφωνα με τις προδιαγραφές της παρούσας οδηγίας οι φωτομετρικές τιμές ελέγχονται στα ακόλουθα σημεία :  Φανοί διασταύρωσης :  50 R, Β 50 L και HV, εάν οι προβολείς είναι κατασκευασμένοι ή ρυθμισμένοι για κυκλοφορία στο δεξιό μέρος της οδού, 50 L, Β 50 R, HV, εάν οι προβολείς είναι κατασκευασμένοι για κυκλοφορία στο αριστερό μέρος της οδού  Φανοί πορείας :  Σημείο Emax Είναι δυνατόν να πραγματοποιηθεί νέα ρύθμιση, προκειμένου να ληφθούν υπόψη ενδεχόμενες παραμορφώσεις του στηρίγματος του προβολέα οι οποίες έχουν προκληθεί από τη θερμότητα ( για τη ρύθμιση της γραμμής της τομής βλέπε σημείο 2 ).  Ανεκτή θεωρείται απόκλιση κατά 10 %, περιλαμβανομένων των ανοχών των οφειλομένων στη φωτομετρική διαδικασία μέτρησης, μεταξύ των φωτομετρικών χαρακτηριστικών και των μετρουμένων τιμών πριν από τη δοκιμή .  1.2 .  Ακάθαρτος προβολέας Μετά τη δοκιμή που πραγματοποιείται όπως ορίζεται στο σημείο 1.1 ανωτέρω, ο προβολέας υφίσταται την προετοιμασία που περιγράφεται στο σημείο 1.2.1, στη συνέχεια παραμένει αναμμένος επί μία ώρα όπως προβλέπεται στο σημείο 1.1.1 και κατόπιν ελέγχεται όπως  ορίζεται στο σημείο 1.1.2 .  1.2.1 .  Προετοιμασία του προβολέα 1.2.1.1 .  Μείγμα δοκιμής Το μείγμα ύδατος και ουσιών που συνιστούν ακαθαρσίες το οποίο πρόκειται να χρησιμοποιηθεί στον προβολέα, αποτελείται από εννέα μέρη ( βάρους ) άμμου πυριτίου κοκκομετρικού βαθμού μεταξύ 0 και 100 μm, ένα μέρος ( βάρους ) σκόνης φυτικού άνθρακα κοκκομετρικού βαθμού μεταξύ 0 και 100^μm, 0,2 μέρη ( βάρους NaCMC και ανάλογη ποσότητα αποσταγμένου νερού του οποίου η αγωγιμότητα είναι μικρότερη από 1 ms/m .  Το μείγμα δεν πρέπει να έχει παραμείνει περισσότερο από 14 ημέρες .  1.2.1.2 .  Επίχριση του προβολέα με το μείγμα Ολόκληρη η επιφάνεια εξόδου φωτός του προβολέα επιχρίεται ομοιόμορφα με το μείγμα δοκιμής και στη συνέχεια την αφήνουμε να στεγνώσει . Αυτό επαναλαμβάνεται μέχρις ότου ο φωτισμός μειωθεί έτσι ώστε η τιμή του να κυμαίνεται μεταξύ του 15 και του 20 % των  τιμών που μετρώνται για καθένα από τα ακόλουθα σημεία υπό τις συνθήκες που περιγράφονται στο παρόν παράρτημα :  Emax σε φωτομετρική κατανομή πορείας, εφόσον πρόκειται για ενα φανό διασταυρώσεως-πορείας  Emax σε φωτομετρική κατανομή πορείας, εφόσον πρόκειται για μεμονωμένο φανό πορείας  50 R και 50 V (*) για μεμονωμένο φανό διασταύρωσης κατασκευασμένο ή ρυθμισμένο για κυλοφορία στα δεξιά  50 L και 50 V (*) για μεμονωμένο φανό διασταύρωσης, κατασκευασμένο ή ρυθμισμένο για κυκλοφορία στα αριστερά .  1.2.1.3 .  Διάταξη μέτρησης Η διάταξη μέτρησης πρέπει να ισοδυναμεί με εκείνη που χρησιμοποιείται για τις δοκιμές επικύρωσης των προβολέων . Για το φωτομετρικό έλεγχο χρησιμοποιείται πρότυπος λαμπτήρας ( αναφοράς ).  2 .  ΕΛΕΓΧΟΣ ΚΑΤΑΚΟΡΥΦΗΣ ΜΕΤΑΤΟΠΙΣΗΣ ΤΗΣ ΓΡΑΜΜΗΣ ΤΟΜΗΣ ΥΠΟ ΤΗΝ ΕΠΙΔΡΑΣΗ ΤΗΣ ΘΕΡΜΟΤΗΤΑΣ Επαληθεύεται ότι η οφειλόμενη στη θερμότητα κατακόρυφη μετατόπιση της γραμμής τομής φανού διασταύρωσης δεν υπερβαίνει κάποια καθορισμένη τιμή .  Αφού ο προβολέας υποστεί τις δοκιμές που περιγράφονται στο σημείο 1, υποβάλλεται στη δοκιμή που περιγράφεται στο σημείο 2.1 χωρίς να απομακρυνθεί από το υποστήριγμα στο οποίο βρίσκεται ούτε να ρυθμιστεί εκ νέου σε σχέση με το υποστήριγμα αυτό .  (*) Το σημείο 50 V βρίσκεται 375 mm κάτω από το Η επί της κατακορύφου V-V, όταν η οθόνη βρισκεται σε απόσταση 25 m .  2.1 .  Δοκιμή Η δοκιμή πρέπει να πραγματοποιείται σε ξηρή και ήρεμη ατμόσφαιρα με θερμοκρασία περιβάλλοντος 23γ^C π5γ^C .  ιΕνας λαμπτήρας πυρακτώσεως, συνήθης, που έχει υποστεί γήρανση τουλάχιστον επί μια ώρα, ανάβει στη θέση του φανού διασταύρωσης χωρίς να απομακρυνθεί από το υποστήριγμά του ούτε να επαναρυθμιστεί σε σχέση με το υποστήριγμά αυτό . ( Για τη δοκιμή η τάση  ρυθμίζεται όπως ορίζεται στο σημείο 1.1.1.2 ). Η θέση του οριζόντιου τμήματος της γραμμής τομής ( το τμήμα που περιλαμβάνεται μεταξύ της VV και της κατακορύφου που διέρχεται από το σημείο Β 50 L για κυκλοφορία στα δεξιά ή Β 50 R για κυκλοφορία στα  αριστερά ) ελέγχεται 3 λεπτά ( r3 ) και 60 πρώτα λεπτά ( r60 ) αντίστοιχα μετά το άναμμα .  Η μέτρηση της μετατόπισης της γραμμής τομής που περιγράφεται ανωτέρω, πραγματοποιείται με οποιαδήποτε μέθοδο μπορεί να δώσει επαρκή ακρίβεια και αποτελέσματα που μπορούν να αναπαραχθούν .  2.2 .  Αποτελέσματα της δοκιμής 2.2.1 .  Το αποτέλεσμα εκφράζεται σε milliradians ( mrad ) και είναι παραδεκτό για ένα φανό διασταύρωσης, μόνο εφόσον η απόλυτος τιμή Δ rI = [r3-r60] που καταγράφεται στον προβολέα δεν υπερβαίνει το 1,0 mrad ( Δ rI 9 1,0 mrad ).  2.2.2 .  Πάντως, εάν η τιμή αυτή υπερβαίνει το 1,0 mrad αλλά είναι 9 1,5 mrad ( 1,0 mrad <  Δ rI 9 1,5 mrad ), υποβάλλεται στη δοκιμή όπως αυτή προβλέπεται στο σημείο 2.1 και ένας δεύτερος προβολέας, ο οποίος έχει υποβληθεί τρεις συνεχείς φορές στον κύκλο που  περιγράφεται ανωτέρω, προκειμένου η θέση των μηχανικών μερών του να σταθεροποιηθεί σε υποστήριγμα, έτσι ώστε η κατάσταση να είναι αντιπροσωπευτική της σωστής εγκατάστασης του προβολέα στο όχημα :  ο φανός διασταύρωσης παραμένει αναμμένος επί μία ώρα ( η τάση τροφοδότησης ρυθμίζεται όπως προβλέπεται στο σημείο 1.1.1.2 ),  ο φανός διασταύρωσης παραμένει σβηστός επί μία ώρα .  Ο τύπος προβολέα θεωρείται παραδεκτός, αν η μέση τιμή των απολύτων τιμών Δ rI που μετράται στο πρώτο δείγμα και Δ rII που μετράται στο δεύτερο δείγμα είναι μικρότερη ή ίση προς 1,0 mrad .   ( Δ rI + Δ rII  9 1,0 mrad )   ( Δ rI + D rII 2 9 1,0 mrad )  3 .  ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ ιΕνας από τους προβολείς που λαμβάνεται ως δείγμα, υποβάλλεται στη δοκιμή όπως προβλέπεται στο σημείο 2.1, αφού έχει υποστεί τρεις συνέχεια φορές τον κύκλο που περιγράφεται στο σημείο 2.2.2 .  Ο προβολέας θεωρείται παραδεκτός, εφόσον η τιμή Δ r είναι μικρότερη ή ίση προς 1,5 mrad . Εάν η τιμή Δ rI είναι μεγαλύτερη από 1,5 mrad, χωρίς πάντως να υπερβαίνει τα 2,0 mrad, υποβάλλεται στη δοκιμή και δεύτερος προβολέας, οπότε η μέση τιμή των απολύτων τιμών των αποτελεσμάτων που σημειώθηκαν για τους δύο προβολείς - δείγματα, δεν πρέπει να  υπερβαίνει το 1,5 mrad .".


Avis juridique important

|

31977L0649

Οδηγία 77/649/ΕΟΚ της 27ης Σεπτεμβρίου 1977 περί προσεγγίσεως των νομοθεσιών των κρατών μελών που αφορούν στο οπτικό πεδίο του οδηγού των οχημάτων με κινητήρα

Επίσημη Εφημερίδα αριθ. L 267 της 19/10/1977 σ. 0001 - 0022 Φινλανδική ειδική έκδοση: Κεφάλαιο 13 τόμος 8 σ. 0007  Ελληνική ειδική έκδοση: Κεφάλαιο 13 τόμος 7 σ. 0003  Σουηδική ειδική έκδοση: Κεφάλαιο 13 τόμος 8 σ. 0007  Ισπανική ειδική έκδοση: Κεφάλαιο 13 τόμος 8 σ. 0052  Πορτογαλική ειδική έκδοση : Κεφάλαιο 13 τόμος 8 σ. 0052

ΟΔΗΓΙΑ ΤΟΥ ΣΥΜΒΟΥΛΙΟΥ της 27ης Σεπτεμβρίου 1977 περί προσεγγίσεως των νομοθεσιών των Κρατών μελών που αφορούν στο οπτικό πεδίο του οδηγού των οχημάτων με κινητήραΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ:  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι οι τεχνικές προδιαγραφές, των εθνικών νομοθεσιών, τις οποίες πρέπει να πληρούν τα οχήματα με κινητήρα, αφορούν μεταξύ άλλων στο οπτικό πεδίο του οδηγού των οχημάτων με κινητήρα- ότι οι προδιαγραφές αυτές διαφέρουν από το ένα Κράτος μέλος στο άλλο και ως εκ τούτου είναι ανάγκη να υιοθετηθούν από όλα τα Κράτη μέλη, οι ίδιες προδιαγραφές είτε συμπληρωματικά είτε σε αντικατάσταση των υφισταμένων ρυθμίσεων, ιδίως για να καταστεί  δυνατή η εφαρμογή για κάθε τύπο οχήματος, της διαδικασίας εγκρίσεως ΕΟΚ, που ρυθμίζεται από την οδηγία 70/156/ΕΟΚ του Συμβουλίου της 6ης Φεβρουαρίου 1970, περί προσεγγίσεως των νομοθεσιών των Κρατών μελών όσον αφορά στην έγκριση των οχημάτων με κινητήρα  και των ρυμουλκουμένων τους(3)- ότι είναι σκόπιμο να διαμορφωθούν οι τεχνικές προδιαγραφές κατά τέτοιο τρόπο ώστε να επιδιώκουν τον αυτό σκοπό, με εκείνο ο οποίος επιδιώκεται διά των εργασιών επί του θέματος από την Οικονομική Επιτροπή για την Ευρώπη του Οργανισμού των Ηνωμένων  Εθνών- ότι οι προδιαγραφές αυτές εφαρμόζονται επί των οχημάτων με κινητήρα της κατηγορίας M1 (της διεθνούς ταξινομήσεως οχημάτων με κινητήρα εμφαινομένης στο παράρτημα I της οδηγίας 70/156/ΕΟΚ)- ότι η προσέγγιση των εθνικών νομοθεσιών περί των οχημάτων με κινητήρα περιλαμβάνει την αναγνώριση μεταξύ των Κρατών μελών των διενεργηθέντων ελέγχων από καθένα με βάση τις κοινές προδιαγραφές,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Ως όχημα, κατά την έννοια της παρούσης οδηγίας νοείται κάθε όχημα με κινητήρα της προσδιοριζομένης στο παράρτημα I της οδηγίας 70/150/ΕΟΚ κατηγορίας M 1 προοριζόμενο να κυκλοφορεί επί οδού έχον τουλάχιστον τέσσερες τροχούς και μεγίστη ταχύτητα  εκ κατασκευής μεγαλύτερη των 25 km/h.   Άρθρο 2  Τα Κράτη μέλη δεν δύνανται να αρνηθούν την έγκριση ΕΟΚ ή έγκριση από εθνικής πλευράς ενός οχήματος για λόγους που αφορούν στο οπτικό πεδίο εφ' όσον αυτό πληροί τις προδιαγραφές των παραρτημάτων I, III και IV.   Άρθρο 3  Τα Κράτη μέλη δεν δύνανται να αρνηθούν ή να απαγορεύσουν την πώληση, την καταχώρηση στα μητρώα, τη θέση σε κυκλοφορία ή τη χρήση οχημάτων για λόγους αναφερομένους στο οπτικό πεδίο εφόσον αυτό πληροί τις προδιαγραφές των παραρτημάτων I, III και  IV.   Άρθρο 4  Το Κράτος μέλος που προέβη στην έγκριση, λαμβάνει τα μέτρα που είναι αναγκαία για να ενημερούται επί πάσης τροποποιήσεως στοιχείων ή ενός των χαρακτηριστικών που αναφέρονται στο παράρτημα I σημείο 2.2. Οι αρμόδιες αρχές του Κράτους μέλους  αυτού, εκτιμούν αν πρέπει να προβούν επί του τροποποιουμένου τύπου του οχήματος, σε νέες δοκιμές, συνοδευόμενες από νέο πρακτικό. Στην περίπτωση που προκύπτει από τις δοκιμές ότι δεν τηρήθηκαν οι προδιαγραφές της παρούσης οδηγίας, η τροποποίηση δεν  επιτρέπεται.   Άρθρο 5  Οι τροποποιήσεις οι οποίες είναι αναγκαίες για την προσαρμογή των προδιαγραφών των παραρτημάτων I, III, IV και V στη τεχνική πρόοδο αποφασίζονται σύμφωνα με την διαδικασία που προβλέπεται στο άρθρο 13 της οδηγίας 70/156/ΕΟΚ.  Εντούτοις, η διαδικασία αύτη δεν εφαρμόζεται σε τροποποιήσεις που πρόκειται να εισάγουν προδιαγραφές σχετικές με οπτικό πεδίο διάφορο του εκτεινομένου σε 180o προς τα έμπροσθεν.   Άρθρο 6  1. Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία εντός δεκαοκτώ μηνών, από της γνωστοποιήσεώς της. Ενημερώνουν αμέσως περί αυτού την Επιτροπή.  2. Τα Κράτη μέλη γνωστοποιούν στην Επιτροπή το κείμενο των ουσιωδών διατάξεων του εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 7  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 27 Σεπτεμβρίου 1977.  Για το Συμβούλιο Ο Πρόεδρος A. HUMBLET  Πίνακας Παραρτημάτων  Παράρτημα I: Πεδίο εφαρμογής, ορισμοί, αίτηση εγκρίσεως ΕΟΚ, έγκριση ΕΟΚ, εξειδικεύσεις, διαδικασία δοκιμής(4).  (Παράρτημα II) Παράρτημα III: Διαδικασία που πρέπει να ακολουθηθεί για τον προσδιορισμό του σημείου H και της πραγματικής γωνίας κλίσεως του ερεισινώτου και την εξακρίβωση της σχετικής θέσεως των σημείων R και H και του λόγου μεταξύ της προβλεπομένης γωνίας και της  πραγματικής γωνίας κλίσεως του ερεισινώτου(4).  Παράρτημα IV: Μέθοδος για τον καθορισμό των σχέσεων των διαστάσεων μεταξύ των αρχικών σημείων αναγνωρίσεως του οχήματος και του τρισδιαστάτου συστήματος αναφοράς(4).  Παράρτημα V: Παράρτημα στο δελτίο εγκρίσεως ΕΟΚ ενός τύπου οχήματος που αφορά στο οπτικό πεδίο του οδηγού.   (1) ΕΕ αριθ. Α 125 της 8.6.1976, σ. 49.  (2) ΕΕ αριθ. Α 197 της 23.8.1976, σ. 10.  (3) ΕΕ αριθ. Ν 42 της 23.2.1970, σ. 1.  (4) Οι τεχνικές προδιαγραφές του παραρτήματος τούτου ανταποκρίνονται σε απαιτήσεις ανάλογες προς εκείνες του σχεδίου κανονισμού της Οικονομικής Επιτροπής του ΟΗΕ για την Ευρώπη επί του θέματος. Έτσι διατηρήθηκαν οι υποδιαιρέσεις σε σημεία του κανονισμού  αυτού. Αν ένα σημείο του κανονισμού δεν έχει αντίστοιχο στα παραρτήματα της οδηγίας, ο αριθμός του υποδεικνύεται για υπενθύμιση εντός παρενθέσεων.      ΠΑΡΑΡΤΗΜΑ I   ΠΕΔΙΟ ΕΦΑΡΜΟΓΗΣ, ΟΡΙΣΜΟΙ, ΑΙΤΗΣΗ ΕΓΚΡΙΣΕΩΣ ΕΟΚ, ΕΓΚΡΙΣΗ ΕΟΚ, ΕΞΕΙΔΙΚΕΥΣΕΙΣ, ΔΙΑΔΙΚΑΣΙΑ ΔΟΚΙΜΗΣ  1. ΠΕΔΙΟ ΕΦΑΡΜΟΓΗΣ 1.1. Η παρούσα οδηγία εφαρμόζεται στο οπτικό πεδίο των οδηγών οχημάτων της κατηγορίας M1 που εκτείνεται σε γωνία 180o προς τα εμπρός.  1.1.1. Σκοπεύει να διασφαλίζει την ύπαρξη επαρκούς οπτικού πεδίου εφόσον το αλεξίνεμο και οι υπόλοιπες υάλινες επιφάνειες είναι στεγνές και καθαρές.  1.2. Οι προδιαγραφές της παρούσης οδηγίας, όπως έχουν συνταχθεί, εφαρμόζονται στα οχήματα της κατηγορίας M1, στα οποία η θέση οδηγήσεως ευρίσκεται αριστερά. Στην περίπτωση οχημάτων της κατηγορίας M1, στα οποία η θέση οδηγήσεως ευρίσκεται δεξιά, οι  προδιαγραφές αυτές εφαρμόζονται mutatis mutandis διά της στροφής των καθοριζομένων κριτηρίων.  2. ΟΡΙΣΜΟΙ (2.1.) 2.2. Τύπος οχήματος ως προς το οπτικό πεδίο Ως "τύπος οχήματος ως προς το οπτικό πεδίο", νοούνται τα οχήματα τα οποία δεν εμφανίζουν μεταξύ τους διαφορές ως προς τα κάτωθι ουσιώδη στοιχεία:  2.2.1. τα εσωτερικά και εξωτερικά σχήματα και διαρρυθμίσεις, τα οποία στην προσδιοριζομένη στο σημείο 1 ζώνη, δύνανται να επηρεάσουν την ορατότητα- 2.2.2. τα σχήματα και τις διαστάσεις του αλεξινέμου, και της τοποθετήσεώς του.  2.3. Τρισδιάστατο σύστημα αναφοράς Ως "τρισδιάστατο σύστημα αναφοράς", νοείται ένα σύστημα αναφοράς το οποίο συνίσταται από ένα διαμήκες κατακόρυφο επίπεδο X-Z, ένα οριζόντιο επίπεδο X-Y και ένα κατακόρυφο εγκάρσιο επίπεδο Y-Z (βλ. παράρτημα IV, συμπληρωματικό παράρτημα, εικόνα 5) και το  οποίο χρησιμεύει για καθορισμό των σχετικών αποστάσεων μεταξύ της προβλεπομένης θέσεως των σημείων επί των επιπέδων και της πραγματικής τους θέσεως επί του οχήματος. Η μέθοδος διά της οποίας καθίσταται δυνατή η τοποθέτηση του οχήματος σε σχέση προς τα  τρία επίπεδα υποδεικνύεται στο παράρτημα IV. Όλες οι συντεταγμένες που αναφέρονται στην αρχή συντεταγμένων στο έδαφος πρέπει να υπολογίζονται για όχημα έτοιμο προς κυκλοφορία όπως ορίζεται στο σημείο 2.6 του παραρτήματος I της οδηγίας 70/156/ΕΟΚ με ένα  επιβάτη καθήμενο στο εμπρόσθιο κάθισμα που έχει μάζα 75 kg +- 1%.  2.3.1. Τα οχήματα που είναι εξοπλισμένα με ανάρτηση που επιτρέπει τη ρύθμιση της αποστάσεως από του εδάφους δοκιμάζονται με τις κανονικές συνθήκες χρήσεως που εξειδικεύονται από τον κατασκευαστή.  2.4. Αρχικά σημεία αναγνωρίσεως Ως "αρχικά σημεία αναγνωρίσεως", νοούνται οπές, επιφάνειες, σήματα και σημεία προσδιορισμού του αμαξώματος του οχήματος. Ο τύπος του χρησιμοποιουμένου σημείου αναγνωρίσεως και η θέση κάθε σημείου σε συντεταγμένες X, Y, και Z του τρισδιαστάτου συστήματος  αναφοράς, ως και η απόστασή τους σε σχέση προς ένα θεωρητικό επίπεδο, που αναπαριστά το έδαφος, πρέπει να υποδεικνύονται από τον κατασκευαστή. Τα σημεία αυτά αναγνωρίσεως δύνανται να είναι εκείνα που χρησιμοποιούνται για τη συναρμολόγηση του αμαξώματος.   2.5. Γωνία κλίσεως του ερεισινώτου (βλ. παράρτημα III, σημείο 1.3) 2.6. Πραγματική γωνία κλίσεως του ερεισινώτου (βλ. παράρτημα III, σημείο 1.4) 2.7. Προβλεπομένη γωνία κλίσεως του ερεισινώτου (βλ. παράρτημα III, σημείο 1.5) 2.8. Σημεία V Ως "σημεία V", νοούνται τα σημεία των οποίων η θέση στο εσωτερικό του θαλάμου επιβατών, καθορίζεται από διαμήκη κατακόρυφα επίπεδα, διερχόμενα εκ των κέντρων των ακροτάτων θέσεων καθημένων επί της εμπροσθίας σειράς καθισμάτων και εν αναφορά προς το  σημείο R και την προβλεπομένη γωνία κλίσεως του ερεισινώτου, τα οποία χρησιμεύουν για την εξακρίβωση της πιστότητος προς τις απαιτήσεις τις σχετικές με το οπτικό πεδίο.  2.9. Σημείο R ή σημείο αναφοράς της καθημένης θέσεως (βλ. παράρτημα III, σημείο 1.2) 2.10. Σημείο H (βλ. παράρτημα III, σημείο 1.1) 2.11. Σημεία αναφοράς του αλεξινέμου Ως "σημεία αναφοράς του αλεξινέμου" νοούνται τα σημεία τα οποία κείνται στη τομή μετά του αλεξινέμου, προς τα εμπρός ακτινοειδώς εκτεινομένων γραμμών από των σημείων V μέχρι της εξωτερικής επιφανείας του αλεξινέμου.  2.12. Διαφανής επιφάνεια Ως "διαφανής επιφάνεια", ενός αλεξινέμου ή άλλης υαλίνης επιφανείας, νοείται το τμήμα της επιφανείας αυτής, της οποίας ο συντελεστής φωτεινής μεταδόσεως, μετρούμενος κάθετα προς την επιφάνεια, είναι τουλάχιστον 70%.  2.13. Σημεία P Ως "σημεία P", νοούνται τα σημεία περί τα οποία περιστρέφεται η κεφαλή του οδηγού, όταν παρατηρεί αντικείμενα επί οριζοντίου επιπέδου ευρισκομένου στο ύψος των οφθαλμών του.  2.14. Σημεία E Ως "σημεία E", νοούνται τα σημεία που παριστούν το κέντρο των οφθαλμών του οδηγού και τα οποία χρησιμεύουν στο να προσδιορίζουν σε ποίο μέτρο οι ορθοστάτες A, καλύπτουν το οπτικό πεδίο.  2.15. Ορθοστάτες A Ως "ορθοστάτες A", νοούνται όλα τα υποστηρίγματα της οροφής τα οποία ευρίσκονται έμπροσθεν του εγκαρσίου κατακορύφου επιπέδου, ευρισκομένου σε 68 mm έμπροσθεν των σημείων V, συμπεριλαμβανομένων των επί των υποστηριγμάτων αυτών τοποθετημένων ή  προσηρμοσμένων αδιαφανών εξαρτημάτων, όπως στα πλαίσια του αλεξινέμου ή τα πλαίσια των θυρών.  2.16. Εύρος οριζοντίου ρυθμίσεως του καθίσματος Ως "εύρος οριζοντίου ρυθμίσεως του καθίσματος", νοείται το εύρος των κανονικών θέσεων οδηγήσεως οι οποίες προβλέπονται από τον κατασκευαστή για τη ρύθμιση του καθίσματος του οδηγού κατά την κατεύθυνση του άξονα X (βλ. σημείο 2.3).  2.17. Συμπληρωματικό εύρος μετατοπίσεως του καθίσματος Ως "συμπληρωματικό εύρος μετατοπίσεως του καθίσματος", νοείται το προβλεπόμενο από τον κατασκευαστή εύρος, για την μετατόπιση του καθίσματος κατά την κατεύθυνση του άξονα X (βλ. σημείο 2.3), πέραν του εύρους των προβλεπομένων στο σημείο 2.16 κανονικών  θέσεων οδηγήσεως και χρησιμοποιουμένων κατά την μετατροπή του καθίσματος σε κλίνες, ή προς διευκόλυνση της εισόδου στο όχημα.  (2.18.) 3. ΑΙΤΗΣΗ ΕΓΚΡΙΣΕΩΣ ΕΟΚ 3.1. Η αίτηση εγκρίσεως ΕΟΚ ενός τύπου οχήματος, ως προς το οπτικό πεδίο του οδηγού, πρέπει να υποβληθεί από τον κατασκευαστή του οχήματος ή τον εντολοδόχο του.  3.2. Πρέπει να συνοδεύεται από έγγραφα που αναφέρονται κατωτέρω, σε τρία αντίτυπα, και από τις ακόλουθες πληροφορίες:  3.2.1. περιγραφή του οχήματος από την άποψη των ανωτέρω αναφερομένων στο σημείο 2.2 κριτηρίων, συνοδευομένη από σχέδια με διαστάσεις και, είτε από μία φωτογραφία, είτε από μία αναπεταμένη άποψη του θαλάμου επιβατών. Οι αριθμοί και ή τα σύμβολα τα οποία  προσδιορίζουν τον τύπο του οχήματος πρέπει να ορίζονται επακριβώς,  3.2.2. επαρκώς λεπτομερείς πληροφορίες περί των αρχικών σημείων αναγνωρίσεως έτσι ώστε να καθίσταται δυνατός ο προσδιορισμός τους και η εξακρίβωση της θέσεως κάθε ενός από αυτά σε σχέση προς τα υπόλοιπα και το σημείο R.  3.3. Πρέπει να υποβληθεί στην τεχνική υπηρεσία που είναι επιφορτισμένη με τη διενέργεια των δοκιμών εγκρίσεως ένα όχημα αντιπροσωπευτικό του προς έγκριση τύπου οχήματος.  4. ΕΓΚΡΙΣΗ ΕΟΚ (4.1.) (4.2.) 4.3. Ένα δελτίο σύμφωνο προς το εμφαινόμενο στο παράρτημα V υπόδειγμα, επισυνάπτεται στο δελτίο εγκρίσεως ΕΟΚ.  (4.4.) - (4.4.1.) - (4.4.2.) (4.5.) (4.6.) (4.7.) (4.8.) 5. ΕΞΕΙΔΙΚΕΥΣΕΙΣ 5.1. Οπτικό πεδίο οδηγού 5.1.1. Το διαφανές τμήμα του αλεξινέμου πρέπει να περιλαμβάνει τουλάχιστον τα σημεία αναφοράς του αλεξινέμου, ήτοι:  5.1.1.1. ένα "οριζόντιο σημείο αναφοράς" που ευρίσκεται έμπροσθεν του V1 και 17o προς τα αριστερά (βλ. παράρτημα IV, συμπληρωματικό παράρτημα, εικόνα 1)- 5.1.1.2. ένα "ανώτατο σημείο κατακορύφου αναφοράς", που ευρίσκεται έμπροσθεν του V1 και 7o υπεράνω της οριζοντίου. Εντούτοις, μέχρι της 30ής Σεπτεμβρίου 1981, γωνία αυτή περιορίζεται σε 5o.  5.1.1.3. ένα "κατώτατο σημείο κατακορύφου αναφοράς" που ευρίσκεται έμπροσθεν του V2 και 5o κάτωθι της οριζοντίου- 5.1.1.4. για να ελεγχθεί η προς τα εμπρός ορατότης επί του αντιθέτου ημίσεως του αλεξινέμου, λαμβάνονται τρία άλλα σημεία αναφοράς, συμμετρικά προς τα σημεία που προσδιορίζονται στα σημεία 5.1.1.1 έως 5.1.1.3 σε σχέση προς το διάμηκες στο μέσο του  οχήματος επίπεδο.  5.1.2. Η γωνία διοφθαλμικής παρεμποδίσεως κάθε ορθοστάτου A, πρέπει να μην υπερβαίνει στο ύψος των σημείων περιστροφής της κεφαλής Ρ1 και Ρ2 (βλ. παράρτημα IV, συμπληρωματικό παράρτημα, εικόνα 2), τις κάτωθι τιμές:  7o μέχρι της 30ής Σεπτεμβρίου 1981 6o από της 1ης Οκτωβρίου 1981 5.1.2.1. Η γωνία διοφθαλμικής παρεμποδίσεως μετρείται σε οριζόντιο επίπεδο μεταξύ των εφαπτομένων των συνδεουσών:  5.1.2.1.1. το Ε1 στο οπίσθιο άκρο και το Ε2 στο εμπρόσθιο άκρο του αριστερού ορθοστάτου A, και 5.1.2.1.2. το Ε3 στο εμπρόσθιο άκρο και Ε4 στο οπίσθιο άκρο του δεξιού ορθοστάτου A.  5.1.2.2. Δεν επιτρέπεται ένα όχημα να έχει πλέον των δύο ορθοστατών Α.  5.1.3. Εξαιρουμένων των παρεμποδίσεων οι οποίες προκαλούνται από τους ορθοστάτες A και/ή από τα υποστηλώματα διαχωρισμού των μικρών εμπροσθίων παραθύρων, τα κάτοπτρα οδηγήσεως και τους υαλοκαθαριστήρες, δεν πρέπει να υπάρχει οποιαδήποτε άλλη παρεμπόδιση  στο άμεσο οπτικό πεδίο του οδηγού για 180o προς τα εμπρός κάτωθεν ενός οριζοντίου επιπέδου, διερχομένου από το V1 και άνωθεν τριών επιπέδων διερχομένων από το V2 εκ των οποίων το ένα είναι κάθετο προς το επίπεδο X-Z και έχει κλίση 4o προς τα εμπρός κάτω  της οριζοντίου, τα άλλα δύο είναι κάθετα προς το επίπεδο Y-Z και έχουν κλίση 4o κάτω της οριζοντίου (βλ. παράρτημα IV, συμπληρωματικό παράρτημα, εικόνα 3).  Εντούτοις τα κάτοπτρα οδηγήσεως δύνανται να τοποθετούνται εντός του ως άνω καθορισθέντος οπτικού πεδίου, μόνο στην περίπτωση που μία διαφορετική τοποθέτηση θα εμπόδιζε τη τήρηση των προδιαγραφών της οδηγίας 71/127/ΕΟΚ του Συμβουλίου της 1ης Μαρτίου 1971  περί προσεγγίσεως των νομοθεσιών των Κρατών μελών που αφορούν στα κάτοπτρα οδηγήσεως των οχημάτων με κινητήρα(1).  5.1.3.1. Παρεμπόδιση προκαλουμένη από τη στεφάνη του τιμονιού οδηγήσεως και από τον πίνακα οργάνων στο εσωτερικό του τιμονιού είναι ανεκτή, αν ένα επίπεδο που διέρχεται από το V2 κάθετο στο επίπεδο X-Z και εφαπτόμενο του ανωτέρου τμήματος της στεφάνης  του τιμονιού, αποκλίνει τουλάχιστον κατά μία 1o κάτω της οριζοντίας.  5.2. Θέση των σημείων V 5.2.1. Οι πίνακες I και IV δεικνύουν την θέση των σημείων V σε σχέση προς το σημείο R όπως προκύπτει από τις συντεταγμένες τους X,Y,Z στο τρισδιάστατο σύστημα αναφοράς.  5.2.1.1. Ο πίνακας I δεικνύει τις συντεταγμένες βάσεως για προβλεπόμενη γωνία κλίσεως του ερεισινώτου 25o. Η θετική έννοια των συντεταγμένων υποδεικνύεται στο παράρτημα IV, συμπληρωματικό παράρτημα, εικόνα 1.    ΠΙΝΑΚΑΣ I  "" ID="1">V1> ID="2">68 mm> ID="3">-5 mm> ID="4">665 mm"> ID="1">V2> ID="2">68 mm> ID="3">-5 mm> ID="4">589 mm"> 5.3. Θέση των σημείων P 5.3.1. Οι πίνακες II, III και IV δεικνύουν τη θέση των σημείων P σε σχέση προς το σημείο R, όπως αυτή προκύπτει από τις συντεταγμένες των X,Y,Z στο τρισδιάστατο σημείο αναφοράς.  5.3.1.1. Ο πίνακας II δεικνύει τις συντεταγμένες βάσεως για προβλεπομένη γωνία κλίσεως του ερεισινώτου 25o. Η θετική έννοια των συντεταγμένων υποδεικνύεται στο παράρτημα IV, συμπληρωματικό παράρτημα, εικόνα 1.    ΠΙΝΑΚΑΣ II  "" ID="1">P1> ID="2">35 mm> ID="3">-20 mm> ID="4">627 mm"> ID="1">P2> ID="2">63 mm> ID="3">47 mm> ID="4">627 mm"> 5.3.1.2. Ο πίνακας III δεικνύει τις συμπληρωματικές διορθώσεις οι οποίες πρέπει να επιφέρονται στις συντεταγμένες X του Ρ1 και Ρ2 όταν το εύρος οριζοντίου ρυθμίσεως του καθίσματος κατά το διδόμενο στο σημείο 2.16 ορισμό υπερβαίνει τα 108 mm. Η θετική  έννοια για τις συντεταγμένες υποδεικνύεται στο παράρτημα IV, συμπληρωματικό παράρτημα, εικόνα 1.    ΠΙΝΑΚΑΣ III  "" ID="1">108 έως 120 mm> ID="2">-13 mm"> ID="1">121 έως 132 mm> ID="2">-22 mm"> ID="1">133 έως 145 mm> ID="2">-32 mm"> ID="1">146 έως 158 mm> ID="2">-42 mm"> ID="1">πλέον των 158 mm> ID="2">-48 mm"> 5.4. Διορθώσεις που πρέπει να επέλθουν σε προβλεπόμενες γωνίες κλίσεως του ερεισινώτου διαφόρους των 25o Ο πίνακας IV δεικνύει τις συμπληρωματικές διορθώσεις που πρέπει να επέλθουν στις συντεταγμένες X και Z κάθε σημείου P και V όταν η προβλεπόμενη γωνία κλίσεως του ερεισινώτου διαφέρει των 25o. Η θετική έννοια των συντεταγμένων εμφαίνεται στο παράρτημα  IV, συμπληρωματικό παράρτημα, εικόνα 1.    ΠΙΝΑΚΑΣ IV  "" ID="1">5> ID="2">- 186 mm> ID="3">28 mm"> ID="1">6> ID="2">- 177 mm> ID="3">27 mm"> ID="1">7> ID="2">- 167 mm> ID="3">27 mm"> ID="1">8> ID="2">- 157 mm> ID="3">27 mm"> ID="1">9> ID="2">- 147 mm> ID="3">26 mm"> ID="1">10> ID="2">-  137 mm> ID="3">25 mm"> ID="1">11> ID="2">- 128 mm> ID="3">24 mm"> ID="1">12> ID="2">- 118 mm> ID="3">23 mm"> ID="1">13> ID="2">- 109 mm> ID="3">22 mm"> ID="1">14> ID="2">- 99 mm> ID="3">21 mm"> ID="1">15> ID="2">- 90 mm> ID="3">20 mm"> ID="1">16>  ID="2">- 81 mm> ID="3">18 mm"> ID="1">17> ID="2">- 72 mm> ID="3">17 mm"> ID="1">18> ID="2">- 62 mm> ID="3">15 mm"> ID="1">19> ID="2">- 53 mm> ID="3">13 mm"> ID="1">20> ID="2">- 44 mm> ID="3">11 mm"> ID="1">21> ID="2">- 35 mm> ID="3">9 mm">  ID="1">22> ID="2">- 26 mm> ID="3">7 mm"> ID="1">23> ID="2">- 18 mm> ID="3">5 mm"> ID="1">24> ID="2">- 9 mm> ID="3">3 mm"> ID="1">25> ID="2">0 mm> ID="3">0 mm"> ID="1">26> ID="2">9 mm> ID="3">- 3 mm"> ID="1">27> ID="2">17 mm> ID="3">- 5 mm">  ID="1">28> ID="2">26 mm> ID="3">- 8 mm"> ID="1">29> ID="2">34 mm> ID="3">- 11 mm"> ID="1">30> ID="2">43 mm> ID="3">- 14 mm"> ID="1">31> ID="2">51 mm> ID="3">- 18 mm"> ID="1">32> ID="2">59 mm> ID="3">- 21 mm"> ID="1">33> ID="2">67 mm> ID="3">- 24  mm"> ID="1">34> ID="2">76 mm> ID="3">- 28 mm"> ID="1">35> ID="2">84 mm> ID="3">- 32 mm"> ID="1">36> ID="2">92 mm> ID="3">- 35 mm"> ID="1">37> ID="2">100 mm> ID="3">- 39 mm"> ID="1">38> ID="2">108 mm> ID="3">- 43 mm"> ID="1">39> ID="2">115 mm>  ID="3">- 48 mm"> ID="1">40> ID="2">123 mm> ID="3">- 52 mm"> 5.5. Θέση των σημείων E 5.5.1. Τα Ε1 και Ε2 ευρίσκονται κάθε ένα σε απόσταση 104 mm από το Ρ1. Το Ε2 ευρίσκεται σε απόσταση 65 mm από το Ε1 (βλέπε παράρτημα IV, συμπληρωματικό παράρτημα, εικόνα 4) 5.5.2. Η ευθεία που ενώνει τα Ε1 και Ε2 στρέφεται γύρω από το Ρ1, μέχρις ότου καταστεί κάθετος στο διάμηκες στο μέσο του οχήματος κατακόρυφο επίπεδο αρκεί:  5.5.2.1. στη θέση αυτή, η εφαπτομένη που ενώνει το Ε1 με το οπίσθιο άκρο του αριστερού ορθοστάτου A να σχηματίζει γωνία 120o τουλάχιστον με την ευθεία που ενώνει τα Ε1 και Ε2- 5.5.2.2. σε περίπτωση που η γωνία αυτή είναι μεγαλύτερη των 120o, η περιστροφή της ευθείας που ενώνει τα Ε1 και Ε2 γύρω από το Ρ1 πρέπει να προσαρμόζεται μέχρις ότου η γωνία αυτή λάβει τιμή 120o (βλ. για την τελευταία περίπτωση το παράρτημα IV,  συμπληρωματικό παράρτημα, εικόνα 2).  5.5.3. Τα Ε3 και Ε4 ευρίσκονται κάθε ένα σε 104 mm από το Ρ2. Το Ε3 ευρίσκεται απόσταση 65 mm από το Ε4 (βλ. παράρτημα IV, συμπληρωματικό παράρτημα, εικόνα 4).  5.5.4. Η ευθεία που ενώνει τα Ε3 και Ε4 στρέφεται γύρω από το Ρ2, μέχρι ότου σχηματίσει γωνία 120o με την εφαπτόμενη η οποία ενώνει το Ε4 με το οπίσθιο άκρο του δεξιού ορθοστάτου A (βλ. παράρτημα IV, συμπληρωματικό παράρτημα, εικόνα 2).  6. ΔΙΑΔΙΚΑΣΙΑ ΔΟΚΙΜΗΣ 6.1. Οπτικό πεδίο οδηγού 6.1.1. Οι σχέσεις των διαστάσεων μεταξύ των αρχικών σημείων αναγνωρίσεως του οχήματος και του τρισδιαστάτου συστήματος αναφοράς, καθορίζονται κατά την προδιαγραφομένη στο παράρτημα IV διαδικασία.  6.1.2. Η θέση των σημείων V1 και V2 καθορίζεται σε σχέση προς το σημείο R, σύμφωνα προς τις συντεταγμένες X,Y,Z του τρισδιαστάτου συστήματος αναφοράς και υποδεικνύεται στον πίνακα I στο σημείο 5.2.1.1. και στον πίνακα IV στο σημείο 5.4. Τα σημεία  αναφοράς του αλεξινέμου προσδιορίζονται από τα σημεία V, εφόσον αυτά έχουν τοποθετηθεί ορθά, όπως υποδεικνύεται στο σημείο 5.1.1.  6.1.3. Οι σχετικές θέσεις των σημείων P, του σημείου R και του άξονος του διερχομένου δια του μέσου της θέσεως που κάθεται ο οδηγός, εκφραζόμενες σε συντεταγμένες X,Y,Z, του τρισδιαστάτου συστήματος αναφοράς, καθορίζονται σύμφωνα προς τους πίνακες II  και III στο σημείο 5.3. Οι διορθώσεις που πρέπει να επέλθουν στις συντεταγμένες αυτές για προβλεπόμενες γωνίες κλίσεως του ερεισινώτου διαφόρους των 25o, υποδεικνύονται στον πίνακα IV στο σημείο 5.4.  6.1.4. Η γωνία διοφθαλμικής παρεμποδίσεως (βλ. σημείο 5.1.2.) μετράται σε οριζόντιο επίπεδο όπως υποδεικνύεται στο παράρτημα IV, συμπληρωματικό παράρτημα, εικόνα 2. Η σχετική θέση των Ρ1και Ρ2 τα οποία συνδέονται προς τα Ε1 και Ε2 και προς τα Ε3 και Ε4  αντιστοίχως, εμφαίνεται στο παράρτημα IV, συμπληρωματικό παράρτημα, εικόνα 4.  6.1.4.1. Η ευθεία που ενώνει τα Ε1 και Ε2 πρέπει να έχει την περιγραφομένη στο σημείο 5.5.2. κατεύθυνση. Η διοφθαλμική γωνια παρεμποδίσεως είναι η γωνία που σχηματίζεται από την εφαπτομένη του εξωτερικού άκρου του αριστερού ορθοστάτου Α, που αρχίζει από  το Ε1 και την εφαπτομένη του εσωτερικού άκρου του αριστερού ορθοστάτου A, που αρχίζει από το Ε2.  6.1.4.2. Η ευθεία που ενώνει τα Ε3 και Ε4, πρέπει να έχει την περιγραφομένη στο σημείο 5.5.4. κατεύθυνση. Η διοφθαλμική γωνία παρεμποδίσεως είναι η γωνία που σχηματίζεται από την εφαπτομένη του εξωτερικού άκρου του δεξιού ορθοστάτου A, που αρχίζει από  το Ε4 και την εφαπτομένη του εσωτερικού άκρου του δεξιού ορθοστάτου A, που αρχίζει από το Ε3.  (7.) (8.) (9.) (10.)   (1) ΕΕ αριθ. Ν 68 της 22.3.1971, σ. 1.       (ΠΑΡΑΡΤΗΜΑ II)       ΠΑΡΑΡΤΗΜΑ III   ΔΙΑΔΙΚΑΣΙΑ ΠΟΥ ΠΡΕΠΕΙ ΝΑ ΑΚΟΛΟΥΘΗΘΕΙ ΓΙΑ ΤΟΝ ΠΡΟΣΔZΙΟΡΙΣΜΟ ΤΟΥ ΣΗΜΕΙΟΥ Ή ΚΑΙ ΤΗΣ ΠΡΑΓΜΑΤΙΚΗΣ ΓΩΝΙΑΣ ΚΛΙΣΕΩΣ ΤΟΥ ΕΡΕΙΣΙΝΩΤΟΥ ΚΑΙ ΓΙΑ ΤΗΝ ΕΞΑΚΡΙΒΩΣΗ ΤΗΣ ΣΧΕΤΙΚΗΣ ΘΕΣΕΩΣ ΤΩΝ ΣΗΜΕΙΩΝ R ΚΑΙ H ΚΑΙ ΤΟΥ ΛΟΓΟΥ ΜΕΤΑΞΥ ΤΗΣ ΠΡΟΒΛΕΠΟΜΕΝΗΣ ΚΑΙ ΤΗΣ ΠΡΑΓΜΑΤΙΚΗΣ ΓΩΝΙΑΣ  ΚΛΙΣΕΩΣ ΤΟΥ ΕΡΕΙΣΙΝΩΤΟΥ  1. ΟΡΙΣΜΟΙ 1.1. Σημείο H Ως "σημείο H", το οποίο χαρακτηρίζει τη θέση εντός του θαλάμου επιβατών ενός καθημένου επιβάτου, νοείται το ίχνος επί ενός διαμήκους κατακορύφου επιπέδου, του θεωρητικού άξονα περιστροφής ο οποίος υπάρχει μεταξύ των μηρών και του κορμού ενός ανθρωπίνου  σώματος που παριστάται από το περιγραφόμενο στο σημείο 3 ανδρείκελο.  1.2. Σημείο R ή σημείο αναφοράς θέσεως καθημένης Ως "σημείο R" ή "σημείο αναφοράς θέσες καθημένης", νοείται το προσδιοριζόμενο από τον κατασκευαστή σημείο αναφοράς το οποίο:  1.2.1. έχει συντεταγμένες καθορισμένες σε σχέση προς τη δομή του οχήματος.  1.2.2. αντιστοιχεί στη θεωρητική θέση του σημείου περιστροφής κορμού/μηρών (σημείο Η) για την πλέον χαμηλή και απομεμακρυσμένη θέση οδηγήσεως ή κανονικής χρήσεως την υποδεικνυομένη από τον κατασκευαστή, για κάθε μία από τις προβλεπόμενες από αυτόν  θέσεις καθημένων.  1.3. Γωνία κλίσεως του ερεισινώτου Ως "γωνία κλίσεως του ερεισινώτου", νοείται η κλίση του ερεισινώτου σε σχέση προς την κατακόρυφο.  1.4. Πραγματική γωνία κλίσεως του ερεισινώτου Ως "πραγματική γωνία κλίσεως του ερεισινώτου", νοείται η γωνία η οποία σχηματίζεται από τη διερχόμενη εκ του σημείου Η κατακόρυφο και την γραμμή αναφοράς του κορμού του ανθρωπίνου σώματος παρισταμένου από το περιγραφόμενο στο σημείο 3 ανδρείκελο.  1.5. Προβλεπομένη γωνία κλίσεως του ερεισινώτου Ως "προβλεπόμενη γωνία κλίσεως του ερεισινώτου" νοείται η προβλεπόμενη γωνία από τον κατασκευαστή του οχήματος που:  1.5.1. καθορίζει τη γωνία κλίσεως του ερεισινώτου, για την πλέον χαμηλήν και απομεμακρυσμένην θέση οδηγήσεως ή κανονικής χρήσεως την υποδεικνυομένην από τον κατασκευαστή του οχήματος, για κάθε μία από τις προβλεπόμενες από αυτόν θέσεις καθημένων.  1.5.2. Σχηματίζεται στο σημείο R από την κατακόρυφο και τη γραμμή αναφοράς του κορμού, και 1.5.3. αντιστοιχεί θεωρητικά στην πραγματική γωνία κλίσεως.  2. ΠΡΟΣΔΙΟΡΙΣΜΟΣ ΤΩΝ ΣΗΜΕΙΩΝ Η ΚΑΙ ΤΩΝ ΠΡΑΓΜΑΤΙΚΩΝ ΓΩΝΙΩΝ ΚΛΙΣΕΩΣ ΤΩΝ ΕΡΕΙΣΙΝΩΤΩΝ 2.1. Για κάθε μία θέση καθημένη, προβλεπομένη από τον κατασκευαστή του οχήματος, προσδιορίζεται ένα σημείο H και μία πραγματική γωνία κλίσεως του ερεισινώτου. Όταν οι θέσεις καθημένων της αυτής σειράς δύνανται να θεωρηθούν ως παρόμοιες (ενιαίο κάθισμα  για πλείονα πρόσωπα, πάγκος - ταυτόσημα καθίσματα, κλπ.) προσδιορίζεται ένα σημείο H και μία πραγματική γωνία κλίσεως του ερεισινώτου. Όταν οι θέσεις καθημένων της αυτής σειράς δύνανται να θεωρηθούν ως παρόμοιες (ενιαίο κάθισμα για πλείονα πρόσωπα, -  πάγκος, ταυτόσημα καθίσματα, κλπ.), προσδιορίζεται ένα μόνο σημείο H και μία μόνο πραγματική γωνία κλίσεως του ερεισινώτου κατά σειράν καθισμάτων δια της τοποθετήσεως του ανδρεικέλου, το οποίο περιγράφεται στο σημείο 3 σε θέση θεωρουμένη ως  αντιπροσωπευτική της σειράς των καθισμάτων. Η θέση αυτή είναι:  2.1.1. για την εμπρόσθια σειρά, η θέση του οδηγού,  2.1.2. για την (ή τίς) οπίσθια (ες) σειρά (ές), μία εξωτερική θέση.  2.2 Για κάθε προσδιορισμό του σημείου H και της πραγματικής γωνίας κλίσεως του ερεισινώτου, το θεωρούμενο κάθισμα τοποθετείται στην πλέον χαμηλή και πλέον απομεμακρυσμένη θέση οδηγήσεως ή κανονικής χρήσεως που προβλέπεται για το κάθισμα αυτό από τον  κατασκευαστή του οχήματος. Το ερεισίνωτο, αν η κλίση του είναι ρυθμιζόμενη, σταθεροποιείται όπως προσδιορίζεται από τον κατασκευαστή ή ελλείψει προσδιορισμού, κατά τέτοιο τρόπο ούτως ώστε η πραγματική γωνία κλίσεως να είναι κατά το δυνατό η πλησιέστερη  των 25o.  3. ΧΑΡΑΚΤΗΡΙΣΤΙΚΑ ΤΟΥ ΑΝΔΡΕΙΚΕΛΟΥ 3.1. Χρησιμοποιείται τρισδιάστατο ανδρείκελο του οποίου η μάζα και το περίγραμμα αντιστοιχούν σε ενήλικα μεσαίου αναστήματος. Το ανδρείκελο αυτό εμφαίνεται στις εικόνες 1 και 2 του συμπληρωματικού του παρόντος παραρτήματος.  3.2. Το ανδρείκελο αυτό φέρει:  3.2.1. δύο στοιχεία που υποκαθιστούν, το ένα την πλάτη και το άλλο το καθήμενο τμήμα του σώματος, αρθρούμενα κατά άξονα, αναπαριστώντα τον άξονα περιστροφής μεταξύ του κορμού και των μηρών. Το ίχνος του άξονα αυτού επί του κατακορύφου διαμήκους στο μέσο  της καθημένης θέσεως επιπέδου προσδιορίζει το σημείο Η.  3.2.2. δύο στοιχεία που υποκαθιστούν τις κνήμες και, αρθρούμενα σε σχέση με το στοιχείο που υποκαθιστά το καθήμενο τμήμα.  3.2.3. δύο στοιχεία που υποκαθιστούν τους πόδες συνδεδεμένα στις κνήμες με αρθρώσεις που υποκαθιστούν τους αστραγάλους.  3.2.4. εξάλλου το στοιχείο που υποκαθιστά το καθήμενο τμήμα, είναι εξοπλισμένο με μία στάθμη που επιτρέπει τον έλεγχο του προσανατολισμού του κατά την εγκάρσια κατεύθυνση.  3.3. Μάζες βάρους που αναπαριστούν την μάζα κάθε στοιχείου του σώματος, τοποθετούνται στα κατάλληλα σημεία, τα συνιστώντα τα αντίστοιχα κέντρα βάρους, ούτως ώστε να επιτευχθεί συνολική μάζα του ανδρεικέλου 75 kg +- 1%. Λεπτομέρειες των διαφόρων μαζών  δίδονται στον πίνακα της εικόνας 2 του συμπληρωματικού του παρόντος παραρτήματος.  3.4. Η γραμμή αναφοράς του κορμού του ανδρεικέλου παριστάται από ευθεία διερχομένη από το σημείο αρθρώσεως του μηρού με τον κορμό και το σημείο θεωρητικής αρθρώσεως του λαιμού μετά του θώρακος (βλ. εικόνα 1 του συμπληρωματικού στο παρόν παράρτημα).  4. ΤΟΠΟΘΕΤΗΣΗ ΤΟΥ ΑΝΔΡΕΙΚΕΛΟΥ Η τοποθέτηση του τρισδιαστάτου ανδρεικέλου πραγματοποιείται κατά τον ακόλουθο τρόπο:  4.1. τοποθετείται το όχημα επί οριζοντίου επιπέδου, και ρυθμίζονται τα καθίσματα όπως προσδιορίζεται στο σημείο 2.2.  4.2. καλύπτεται, το προς δοκιμή κάθισμα με τεμάχιο υφάσματος, προοριζόμενο να διευκολύνει την ορθή τοποθέτηση του ανδρεικέλου.  4.3. το ανδρείκελο τοποθετείται καθήμενο στην θεωρούμενη θέση ούτως ώστε ο άξονας αρθρώσεως του να είναι κάθετος στο διάμηκες στο μέσο του οχήματος επίπεδο.  4.4. οι πόδες του ανδρεικέλου τοποθετούνται κατά τον ακόλουθο τρόπο:  4.4.1. για τα εμπρόσθια καθίσματα, κατά τρόπο ώστε η στάθμη που επιτρέπει τον έλεγχο της κλίσεως του καθημένου τμήματος κατά την εγκάρσια κατεύθυνση να επανέλθει στην οριζόντιο.  4.4.2. για τις οπίσθιες θέσεις οι πόδες τοποθετούνται κατά τρόπο ώστε να ευρίσκονται καθ' ο μέτρο αυτό είναι δυνατόν σε επαφή με τα εμπρόσθια καθίσματα. Αν οι πόδες στηρίζονται επί τμημάτων του δαπέδου διαφορετικού επιπέδου, ο πους που έρχεται πρώτος σε  επαφή με το εμπρόσθιο κάθισμα χρησιμεύει προς αναφορά και ο άλλος πους τοποθετείται κατά τρόπο ώστε η στάθμη που επιτρέπει τον έλεγχο της εγκαρσίας κλισεως του καθημένου τμήματος να επανέλθει στην οριζόντιο.  4.4.3. Αν το σημείο H καθορίζεται σε μέση θέση, οι πόδες τοποθετούνται εκατέρωθεν της σήραγγος.  4.5. Τοποθετούνται οι μάζες βάρους στις κνήμες, επαναφέρεται στην οριζόντια η εγκαρσία στάθμη του καθημένου τμήματος και τοποθετούνται οι μάζες βάρους των μηρών επί του στοιχείου που αναπαριστά το καθήμενο τμήμα.  4.6. Το ανδρείκελο απομακρύνεται από το ερεισίνωτο του καθίσματος με τη χρησιμοποίηση της ράβδου αρθρώσεως των γονάτων και επανεφέρεται η πλάτη προς τα εμπρός. Επανατοποθετείται το ανδρείκελο επί του καθίσματος με την ολίσθησιν του καθημένου τμήματος  προς τα οπίσω μέχρις ότου, αυτό συναντήσει αντίσταση, στη συνέχεια φέρεται εκ νέου προς τα οπίσω η πλάτη επί του ερεισινώτου του καθίσματος.  4.7. Ασκείται δύο φορές επί του ανδρεικέλου οριζόντια δύναμη 10 +- 1 daN. Η κατεύθυνση και το σημείο εφαρμογής της δυνάμεως αναπαριστώνται από ένα μαύρο βέλος στην εικόνα 2 του συμπληρωματικού παραρτήματος.  4.8. Τοποθετούνται οι μάζες βάρους του καθημένου τμήματος επί της δεξιάς και αριστεράς πλευράς, κατόπιν οι μάζες βάρους του κορμού. Η εγκαρσία στάθμη του ανδρεικέλου διατηρείται στην οριζόντια.  4.9. Διατηρουμένης της εγκαρσίας στάθμης του ανδρεικέλου στην οριζόντια, επαναφέρεται η πλάτη προς τα εμπρός, μέχρις ότου ευρεθούν οι μάζες βάρους του κορμού υπεράνω του σημείου H, κατά τρόπο εκμηδενίζοντα κάθε τριβή προς το ερεισίνωτο του καθίσματος.  4.10. Προσεκτικά επαναφέρεται η πλάτη προς τα οπίσω ούτως ώστε να περατωθεί η τοποθέτηση. Η εγκάρσια στάθμη του ανδρεικέλου πρέπει να είναι οριζόντια. Σε αντίθετη περίπτωση επαναλαμβάνεται η ανωτέρω περιγραφομένη διεργασία.  5. ΑΠΟΤΕΛΕΣΜΑΤΑ 5.1. Όταν το ανδρείκελο έχει τοποθετηθεί σύμφωνα προς το σημείο 4, το σημείο H του καθίσματος και η πραγματική γωνία κλίσεως του εν λόγω ερεισινώτου συνίστανται από το σημείο H και τη γωνία κλίσεως της γραμμής αναφοράς του κορμού του ανδρεικέλου.  5.2. Οι συντεταγμένες του σημείου H σε σχέση προς τα τρία, αντιστοίχως κάθετα επίπεδα και την πραγματική γωνία κλίσεως του ερεισινώτου μετρούνται για να συγκριθούν προς τα υπό του κατασκευαστή του οχήματος παρεχόμενα δεδομένα.  6. ΕΞΑΚΡΙΒΩΣΗ ΤΗΣ ΣΧΕΤΙΚΗΣ ΘΕΣΕΩΣ ΤΩΝ ΣΗΜΕΙΩΝ R ΚΑΙ H ΚΑΙ ΤΟΥ ΛΟΓΟΥ ΜΕΤΑΞΥ ΤΗΣ ΠΡΟΒΛΕΠΟΜΕΝΗΣ ΓΩΝΙΑΣ ΚΑΙ ΤΗΣ ΠΡΑΓΜΑΤΙΚΗΣ ΓΩΝΙΑΣ ΚΛΙΣΕΩΣ ΤΟΥ ΕΡΕΙΣΙΝΩΤΟΥ 6.1. Τα αποτελέσματα των γενομένων σύμφωνα με το σημείο 5.2 μετρήσεων για το σημείο Η και την πραγματική γωνία κλίσεως του ερεισινώτου, πρέπει να συγκριθούν προς τις συντεταγμένες του σημείου R και προς την προβλεπομένη γωνία κλίσεως του ερεισινώτου, οι  οποίες υποδεικνύονται από τον κατασκευαστή του οχήματος.  6.2. Η εξακρίβωση της σχετικής θέσεως των σημείων R και H και του λόγου μεταξύ της προβλεπομένης και πραγματικής γωνίας κλίσεως του ερεισινώτου θεωρείται ικανοποιητική, για αυτή την καθήμενη θέση, αν το σημείο H, όπως αυτό προσδιορίζεται από τις  συντεταγμένες του, ευρίσκεται εντός διαμήκους ορθογωνίου κέντρου R, του οποίου οι οριζόντιοι και κατακόρυφοι πλευρές, έχουν μήκος 30 mm και 20 mm αντιστοίχως και εάν η πραγματική γωνία κλίσεως του ερεισινώτου δεν διαφέρει πλέον των 3o της προβλεπομένης  γωνίας κλίσεως.  6.2.1. Αν πληρούνται οι όροι αυτοί, το σημείο R και η προβλεπομένη γωνία κλίσεως χρησιμοποιούνται για την δοκιμή και, αν αυτό είναι αναγκαίο, το ανδρείκελο διευθετείται έτσι ώστε το σημείο H να συμπίπτει με το σημείο R και η πραγματική γωνία κλίσεως του  ερεισινώτου να συμπίπτει με την προβλεπομένη γωνία.  6.3. Αν το σημείο H ή η πραγματική γωνία κλίσεως δεν πληροί τις προδιαγραφές του σημείου 6.2, πραγματοποιούνται δύο άλλοι προσδιορισμοί του σημείου H ή της πραγματικής γωνίας κλίσεως (τρεις προσδιορισμοί, συνολικά). Αν τα αποτελέσματα τα λαμβανόμενα  κατά τις δύο από τις τρεις διεργασίες πληρούν τις προδιαγραφές, το αποτέλεσμα της δοκιμής θεωρείται ικανοποιητικό.  6.4. Αν τα αποτελέσματα των δύο τουλάχιστον από τις τρεις διεργασίες δεν πληρούν τις προδιαγραφές του σημείου 6.2 το αποτέλεσμα της δοκιμής θεωρείται μη ικανοποιητικό.  6.5. Αν προκύπτει η κατάσταση που προβλέπεται στο σημείο 6.4, ή αν η εξακρίβωση δεν δύναται να πραγματοποιηθεί διότι ο κατασκευαστής δεν παρέσχε πληροφορίες περί της θέσεως του σημείου R ή της προβλεπομένης γωνίας κλίσεως του ερεισινώτου, δύναται να  χρησιμοποιηθεί ο μέσος όρος των αποτελεσμάτων των τριών προσδιρισμών και να θεωρηθεί εφαρμοστέος σε όλες τις περιπτώσεις όπου αναφέρεται στην παρούσα οδηγία το σημείο R ή η προβλεπομένη γωνία κλίσεως του ερεισινώτου.  6.6. Προς εξακρίβωση σε όχημα σειράς της τεχνικής θέσεως των σημείων R και H και του λόγου μεταξύ της προβλεπομένης γωνίας και της πραγματικής γωνίας κλίσεως του ερεισινώτου, το αναφερθέν στο σημείο 6.2 ορθογώνιο αντικαθίσταται από τετράγωνο πλευράς 50  mm, και η πραγματική γωνία κλίσεως του ερεισινώτου πρέπει να μη διαφέρει πλέον των 5o κατά το μείζον ή έλασσον της προβλεπομένης γωνίας κλίσεως.   Συμπληρωματικό παράρτημα ΣΤΟΙΧΕΙΑ ΣΥΝΘΕΤΟΝΤΑ ΤΟ ΤΡΙΣΔΙΑΣΤΑΤΟ ΑΝΔΡΕΙΚΕΛΟ    Εικόνα 1    ΔΙΑΣΤΑΣΕΙΣ ΚΑΙ ΜΑΖΑ ΤΟΥ ΑΝΔΡΕΙΚΕΛΟΥ   "" ID="1">Στοιχεία που υποκαθιστούν την πλάτη και το καθήμενο τμήμα του σώματος> ID="2">16"> ID="1">Μάζες βάρους κορμού> ID="2">31"> ID="1">Μάζες βάρους καθημένου τμήματος> ID="2">8"> ID="1">Μάζες βάρους μηρών> ID="2">7"> ID="1">Μάζες βάρους  κνημών> ID="2">13"> ID="1">Σύνολον> ID="2">75">  Εικόνα 2        ΠΑΡΑΡΤΗΜΑ IV   ΜΕΘΟΔΟΣ ΓΙΑ ΤΟΝ ΚΑΘΟΡΙΣΜΟ ΤΩΝ ΣΧΕΣΕΩΝ ΤΩΝ ΔΙΑΣΤΑΣΕΩΝ ΜΕΤΑΞΥ ΤΩΝ ΑΡΧΙΚΩΝ ΣΗΜΕΙΩΝ ΑΝΑΓΝΩΡΙΣΕΩΣ ΤΟΥ ΟΧΗΜΑΤΟΣ ΚΑΙ ΤΟΥ ΤΡΙΣΔΙΑΣΤΑΤΟΥ ΣΥΣΤΗΜΑΤΟΣ ΑΝΑΦΟΡΑΣ  1. ΣΧΕΣΕΙΣ ΜΕΤΑΞΥ ΤΟΥ ΣΥΣΤΗΜΑΤΟΣ ΑΝΑΦΟΡΑΣ ΚΑΙ ΤΩΝ ΑΡΧΙΚΩΝ ΣΗΜΕΙΩΝ ΑΝΑΓΝΩΡΙΣΕΩΣ ΤΟΥ ΟΧΗΜΑΤΟΣ Προκειμένου να ελεγχθούν οι χαρακτηριστικές διαστάσεις στο εσωτερικό και το εξωτερικό του υποβαλλομένου προς έγκριση οχήματος, σύμφωνα προς την παρούσα οδηγία, πρέπει, για την ανεύρεση επί του πραγματικού οχήματος, του κατασκευασμένου σύμφωνα προς τα  σχέδια του κατασκευαστή, των εμφαινομένων στα σχέδια αυτά εξειδικευμένων σημείων, να καθορισθούν με ακρίβεια οι σχέσεις μεταξύ των συντεταγμένων που καθορίσθηκαν στα πρώτα στάδια της μελέτης του οχήματος εντός των πλαισίων του καθοριζομένου στο σημείο  2.3 του παραρτήματος I τρισδιαστάτου συστήματος και της θέσεως των καθοριζομένων στο σημείο 2.4 του παραρτήματος I αρχικών σημείων αναγνωρίσεως.  2. ΜΕΘΟΔΟΣ ΚΑΘΟΡΙΣΜΟΥ ΤΩΝ ΣΧΕΣΕΩΝ ΜΕΤΑΞΥ ΤΟΥ ΣΥΣΤΗΜΑΤΟΣ ΑΝΑΦΟΡΑΣ ΚΑΙ ΤΩΝ ΣΗΜΕΙΩΝ ΑΝΑΓΝΩΡΙΣΕΩΣ Για να καθορισθούν αυτές οι σχέσεις, λαμβάνεται ένα επίπεδο αναφοράς στο έδαφος, που φέρει τους διαβαθμισμένους άξονες των x και y. Η εικόνα 6 του συμπληρωματικού του παρόντος παραρτήματος, δεικνύει την χρησιμοποιητέα μέθοδο για το σκοπό αυτό. Το  επίπεδο αναφοράς συνίσταται από μια επιφάνεια σκληρή, επίπεδο και οριζοντία επί της οποίας τοποθετείται το όχημα και στην οποία έχουν στερεωθεί καλώς δύο κλίμακες μετρήσεως υποδιηρημένες σε χιλιοστόμετρα οι οποίες πρέπει να έχουν ελάχιστο μήκος 8 μέτρων  για τον άξονα x και 4 μέτρων για τον άξονα y. Πρέπει να έχουν θέση κάθετη η μία ως προς την άλλη, ως εμφαίνεται στην εικόνα 6 του συμπληρωματικού του παρόντος παραρτήματος. Η τομή αυτών των κλιμάκων είναι η "αρχή συντεταγμένων στο έδαφος".  3. ΕΛΕΓΧΟΣ ΤΟΥ ΕΠΙΠΕΔΟΥ ΑΝΑΦΟΡΑΣ Προκειμένου να ληφθούν υπόψη οι ανισότητες στάθμης στο επίπεδο αναφοράς, ή την επιφάνεια δοκιμής, είναι απαραίτητο να μετρηθούν οι αποκλίσεις σε σχέση προς την αρχή συντεταγμένων στο έδαφος κατά μήκος των δύο κλιμάκων των συντεταγμένων x και y, σε  διαστήματα 250 mm και να καταγραφούν τα αποτελέσματα των μετρήσεων προκειμένου να διενεργηθούν οι επιθυμητές διορθώσεις κατά τον έλεγχο του οχήματος.  4. ΠΡΑΓΜΑΤΙΚΗ ΘΕΣΗ ΚΑΤΑ ΤΟΝ ΕΛΕΓΧΟ Προκειμένου να ληφθούν υπόψη οι ελάσσονες αποκλίσεις ύψους της αναρτήσεως, κλπ, είναι αναγκαίο να υφίσταται μέσον επαναφοράς των σημείων αναγνωρίσεως, πριν να αρχίσουν οι μετρήσεις, στις θέσεις των οποίων οι συντεταγμένες καθορίσθηκαν κατα το στάδιο των  μελετών. Εξάλλου πρέπει να υφίσταται δυνατότης ελαφράς μετατoπίσεως του οχήματος εγκαρσίως και/ή κατά μήκος για να τοποθετείται ορθά σε σχέση προς τα επίπεδα αναφοράς.  5. ΑΠΟΤΕΛΕΣΜΑΤΑ Εφόσον το όχημα έχει τοποθετηθεί ορθά σε σχέση προς το σύστημα αναφοράς και στην προβλεπομένη κατά το στάδιο των μελετών θέση, είναι ευχερές να προσδιορισθεί η θέση των απαιτουμένων για τη μελέτη των συνθηκών της εμπροσθίας ορατότητος σημείων. Για να προσδιορισθούν οι συνθήκες αυτές, δύνανται να χρησιμοποιηθούν θεοδόλιχοι, φωτεινές πηγές ή συστήματα φερομένων σκιών ή άλλος μηχανισμός του οποίου ισοδυναμία θα είναι δυνατό να αποδειχθεί.   Εικόνα 1 ΠΡΟΣΔΙΟΡΙΣΜΟΣ ΤΩΝ ΣΗΜΕΙΩΝ V    Εικόνα 2 ΠΑΡΕΜΠΟΔΙΣΗ ΠΡΟΚΑΛΟΥΜΕΝΗ ΑΠΟ ΤΟΥΣ ΟΡΘΟΣΤΑΤΕΣ Σημείο που δεικνύει τα σημεία Ρ και Ε σκοπεύσεως του δεξιού και αριστερού ορθοστάτου. (ιδιαίτερη περίπτωση προβλεπομένη στο παράρτημα I. σημείο 5.5.2.2)    Εικόνα 3 ΠΡΟΣΔΙΟΡΙΣΜΟΣ ΤΩΝ ΠΑΡΕΜΠΟΔΙΣΕΩΝ ΣΤΟ ΚΑΤΕΥΘΕΙΑΝ ΟΠΤΙΚΟ ΠΕΔΙΟ ΤΟΥ ΟΔΗΓΟΥ ΓΩΝΙΑΣ 180o ΠΡΟΣ ΤΑ ΕΜΠΡΟΣ    Εικόνα 4 ΣΧΗΜΑ ΜΕ ΔΙΑΣΤΑΣΕΙΣ ΠΟΥ ΔΕΙΚΝΥΕΙ ΤΗ ΣΧΕΤΙΚΗ ΘΕΣΗ ΤΩΝ ΣΗΜΕΙΩΝ E ΣΕ ΣΧΕΣΗ ΠΡΟΣ ΤΑ ΣΗΜΕΙΑ P    Εικόνα 5 ΤΡΙΣΔΙΑΣΤΑΤΟ ΣΥΣΤΗΜΑ ΑΝΑΦΟΡΑΣ    Εικόνα 6 ΠΕΔΙΟ ΟΡΙΖΟΝΤΙΟΥ ΜΕΤΡΗΣΕΩΣ        ΠΑΡΑΔΕΙΓΜΑ V   ΥΠΟΔΕΙΓΜΑ  (Μέγιστο σχήμα Α 4 (210 x 297 mm) Ένδειξη της Διοικήσεως ΠΑΡΑΡΤΗΜΑ ΣΤΟ ΔΕΛΤΙΟ ΕΓΚΡΙΣΕΩΣ ΕΟΚ ΤΥΠΟΥ ΟΧΗΜΑΤΟΣ ΩΣ ΠΡΟΣ ΤΟ ΟΠΤΙΚΟ ΠΕΔΙΟ (Άρθρο 4 παράγραφος 2 και άρθρο 10 της οδηγίας 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών, που αφορούν στην έγκριση των οχημάτων με κινητήρα και των ρυμουλκουμένων τους) Αριθμός εγκρίσεως (ΕΟΚ) ....  1. Βιομηχανικό ή εμπορικό σήμα του οχήματος ....  2. Τύπος του οχήματος ....  3. Ονοματεπώνυμο και διεύθυνση του κατασκευαστή ....  .....  4. Ονοματεπώνυμο και διεύθυνση τυχόν εντολοδόχου του ....  .....  5. Συνοπτική περιγραφή του οχήματος ....  6. Δεδομένα που επιτρέπουν τον προσδιορισμό του σημείου αναφοράς R της θέσεως καθισμένου, η οποία έχει ορισθεί για τον οδηγό, σε σχεση προς τη θέση των αρχικών σημείων αναγνωρίσεως ....  .....  7. Εξακρίβωση, θέση και σχετικές θέσεις των αρχικών σημείων αναγνωρίσεως ....  8. Ημερομηνία υποβολής του οχήματος για έγκριση ....  9. Τεχνική υπηρεσία πραγματοποιούσα τις δοκιμές εγκρίσεως ....  10. Ημερομηνία του εκδοθέντος πρακτικού από την υπηρεσία αυτή ....  11. Αριθμός του εκδοθέντος πρακτικού από την ημερομηνία αυτή ....  12. Η έγκριση καθ' όσον αφορά το οπτικό πεδίο του οδηγού εχορηγήθη/απερρίφθη (1)() 13. Τόπος ....  14. Ημερομηνία ....  15. Υπογραφή ....  16. Τα κάτωθι έγγραφα, φέροντα τον ανωτέρω αναγραφόμενο αριθμό εγκρίσεως είναι συνημμένα στην παρούσα ανακοίνωση:  .... σχέδια διαστάσεων .... αναπεταμένη όψη ή φωτογραφία του θαλάμου επιβατών.  17. Τυχόν παρατηρήσεις ....    (1)() Διαγράψατε την περιττή ένδειξη